**Cichlidovité** (*Cichlidae*), ľudovo **cichlidy**, je čeľaď rýb z radu ostriežotvaré.

Do tejto čeľade je systematicky zaradených veľa rodov, ktorých systematické postavenie nie je jednoznačne jasné. Je to jedna z najpočetnejších čeľadí rýb vôbec. Vyskytuje sa vo veľmi rôznych biogeografických oblastiach, počnúc brakickou a končiac sladkou vodou o rôznej celkovej tvrdosti, hodnote pH a chemického zloženia.

Vyznačujú sa jedným z najzaujímavejších spôsobov života, dosahujú veľmi rozdielne veľkosti a značne sa odlišujú svojím správaním. Napriek tomu majú niekoľko spoločných znakov, z ktorých najznámejší je ochrana potomstva, ktorá je druhovo charakteristická. Na základe spôsobov starostlivosti o potomstvo je ich možné rozdeliť do troch hlavných skupín:

* na rodičovskú rodinu – o potomstvo sa starajú obaja rodičia,
* na materskú rodinu – o potomstvo sa stará výlučne matka a otcovskú rodinu (dosiaľ je známych iba veľmi málo druhov),
* o potomstvo sa stará výlučne otec.

Cichlidy sú veľmi obľúbenou, doslova populárnou čeľaďou rýb chovaných v starostlivosti človeka. Telo majú spravidla robustné a s čeľusťami plnými zubov mávajú dobrý apetít. Veľkosť sa pohybuje od 25 mm (Neolamprologus multifasciatus) až po 650 mm a váhy 4 – 5 kg (Boulengerochromis microlepis). Najväčšie druhy, ktoré sa chovajú v starostlivosti človeka dosahujú dĺžku 20 až 30 cm, ale mnohé, najmä juhoamerické druhy narastú maximálne do 10 cm dĺžky. Cichlidy majú povesť zlostných rýb, ktoré ničia zariadenie akvária a útočia na ostatných obyvateľov nádrže. Túto povesť získali z nedostatočných znalosti o ich etológii pri chove prvých druhov tejto čeľade v starostlivosti človeka a traduje sa dodnes.

Výskyt cichlíd
--------------

Ryby čeľade cichlidovité sa v prírode hojne vyskytujú. Ich domovom sú teplé, sladké a často kyslé vody. Obývajú tri kontinenty: Severnú a Južnú Ameriku, Afriku a Áziu. 

Z Ázie pochádza najmenšia skupina akvaristických cichlíd. V Ázii obývajú cichlidovité južnú Indiu a Srí Lanku, kde sa vyskytujú okrem sladkovodných aj brakické druhy. V Afrike sa vyskytujú najmä vo veľkých afrických jazerách. Najrozšírenejšie druhy pochádzajú z jazera Tanganika, Malawi, Viktória, niekoľkých menších jazier a tiež niektorých tečúcich vôd, ako aj lagún v blízkosti morského pobrežia s väčším alebo menším obsahom salinity vodného prostredia.  

Východoafrické jazero Malawi s rozlohou 6 400 kilometrov² obýva asi 1 000 rôznych druhov cichlidovitých. V najhlbšom africkom jazere Tanganika s rozlohou 32 000 km² žijú desiatky druhov cichlidovitých, ktoré sú špecifické len pre toto jazero. Čiastočne izolované druhy cichlidovitých sa vyskytujú aj vo Viktóriinom jazere, tie však z akvaristického pohľadu nie sú príliš zaujímavé. Africké druhy sa vývojovo prispôsobili životným podmienkam a od ostatných cichlidovitých sa odlišujú zvláštnym tvarom tela a diferencovaným chrupom pre príjem rôznorodej potravy, ako sú napr. rôznych druhov rias, šupiny, plutvy alebo oči iných druhov rýb, dokonca využívajú mimikry na napodobnenie rodičov a takto požierajú mláďatá iných druhov rýb atď. Jeden z najrafinovanejších spôsobov získavania potravy je útočenie na hlavu, lepšie povedané na ústa samíc, ktoré nosia vajíčka, vyvíjajúce sa larvy alebo už vyvinutú mlaď, a týmto spôsobom ju prinútia „ vypľuť " potomstvo, ktoré potom útočník skonzumuje. Niektoré druhy majú preto napr. zosilené mäsité pysky a ústa rôzneho postavenia. 

V Amerike (neotropické cichlidy)sa vyskytujú viac v riekach a to hlavne v Amazonke a jej rôznych prítokoch. Cichlidovité žijúce v rieke Amazonka si vyžadujú vôbec najkyslejšiu a najteplejšiu vodu v akváriu, čo nemusí vyhovovať ostatným rastlinám a rybám v akváriu.

Stavba tela
-----------

Skalár patrí medzi najznámejšie akvaristické rody cichlíd
Z morfologických a anatomických znakov môžeme uviesť napr. dve viac-menej spojené pažerákové kosti, ktoré ich spoľahlivo odlišujú od iných čeľadí (napr. *Nandidae*), ktoré sú systematicky zaradené do radu ostriežotvaré (*Perciformes*). Na každej strane hlavy sa nachádza iba jedna nosová dierka. Na hrebeni dorzálnej (chrbtovej) časti tela sa nachádza iba jedna pinna dorsalis (chrbtová plutva), ktorá je predĺžená a skladá sa z tvrdých (predná časť)a mäkkých lúčov (zadná časť). Na hrebeni ventrálnej (brušnej) časti tela sa nachádza pinna analis (análna alebo aj ritná plutva), ktorá sa skladá výlučne z tvrdých lúčov a je taktiež predĺžená. Ukončenie obidvoch uvedených plutiev je pri prevažnej väčšine sekundárnym sexuálnym znakom - samec ju má dlho vláknovito predĺženú, pričom predĺženie siaha až do jednej tretiny nad pinna caudalis (chvostová plutva) a pri samici je spravidla ukončená zaokrúhlene prípadne veľmi krátkym predĺžením.

Správanie
---------

Všetky druhy sú viac alebo menej viazané na väčšie alebo menšie teritórium a v chove v malom akváriu, ktoré im neposkytovalo dostatok priestoru na vytvorenie teritória ako aj s malým počtom úkrytov sa to prejavovalo a prejavuje aj dodnes tým, že ostatné ryby „utláčajú" a v mnohých prípadoch sa to končí aj ich smrťou. Preto pri tejto čeľadi platí viac ako pri iných rybách - čím väčšie a priestrannejšie akvárium s dostatočným množstvom úkrytov o vhodnej veľkosti a rozmiestnenia, tým lepšie. Rozhodne nie sú to ryby (aspoň drvivá väčšina) do malých akvárii pod 100 litrov celkového obsahu vodného prostredia. Neplatí to však pre všetky druhy. Niektoré sa stanú agresívnymi len počas rozmnožovania alebo pri obrane teritória. Akvarista musí byť o prípadnom prudkom správaní cichlidovitých informovaný a prispôsobiť tomu akvárium.

Delenie v akvaristike
---------------------

Podľa pôvodu sa cichlidovité rozdeľujú do troch "skupín":

* americké (Južná, Stredná a Severná Amerika, vrátane Kuby a priľahlých ostrovov)
* africké (vrátane Madagaskaru)
* ázijské (vrátane Blízkeho Východu)

Systematika
-----------

Nasleduje systematika (stav august 2007) podľa Catalogue of Life/ITIS Archivované 2010-03-09 na Wayback Machine a Sparks a Smith 2004 Archivované 2007-08-18 na Wayback Machine a Takahashi 2003[nefunkčný odkaz] a  Archivované 2007-09-30 na Wayback Machine a sekundárne podľa Gobase Archivované 2007-07-19 na Wayback Machine. Tento systém obsahuje 222 rodov (vrátane niekoľkých vyhynutých).

Cichlidovité:

* podčeľaď Etroplinae – madagaskarské a indické cichlidovité
	+ rod škvrnovec (Etroplus)
	+ rod Paretroplus
* podčeľaď Ptychochrominae –„madagaskarské cichlidovité"
	+ rod Katria
	+ rod Oxylapia
	+ rod Paratilapia
	+ rod Ptychochromis
	+ rod Ptychochromoides
* podčeľaď Pseudocrenilabrinae - „africké cichlidovité"
	+ ?rod†Mahengechromis
	+ ?rod Alcolapia
	+ ?rod Anomalochromis
	+ ?rod Benitochromis
	+ ?rod Gobiocichla
	+ ?rod Steatocranus
	+ ?rod Hoplotilapia
	+ ?rod Nanochromis
	+ ?rod Parananochromis
	+ ?rod Divandu
	+ ?rod Pyxichromis
	+ ?rod Thysochromis
	+ rod Etia
	+ rod Pelmatochromis
	+ rod Pelvicachromis
	+ skupina Tylochromini
		- rod Tylochromis
	+ skupina Chromidotilapiini
		- rod Chromidotilapia
	+ skupina Hemichromini
		- rod ostriežik (Hemichromis)
	+ skupina Tilapiini
		- rod† Eurotilapia
		- rod Iranocichla
		- rod Oreochromis
		- rod Sarotherodon
		- rod Tilapia
		- rod Tristramella
	+ skupina Cyprichromini
		- rod Cyprichromis
		- rod Paracyprichromis
	+ skupina Lamprologini
		- rod Altolamprologus
		- rod Chalinochromis
		- rod Lamprologus
		- rod Julidochromis
		- rod Lepidiolamprologus
		- rod Neolamprologus
		- rod Telmatochromis
		- rod Variabilichromis
	+ skupina Eretmondini
		- rod Eretmodus
		- rod Tanganicodus
		- rod Spathodus
	+ skupina Limnochromini
		- rod Limnochromis
		- rod Baileychromis
		- rod Gnatochromis
		- rod Reganochromis
		- rod Triglachromis
	+ skupina Ectodini
		- rod Asprotilapia
		- rod Aulonocranus
		- rod Callochromis
		- rod Cardiopharynx
		- rod Cunningtonia
		- rod Cyathopharynx
		- rod Ectodus
		- rod Enantiopus
		- rod Grammatotria
		- rod Lestradea
		- rod Microdontochromis
		- rod Ophthalmotilapia
		- rod Xenotilapia
	+ skupina Tropheini
		- rod Ctenochromis
		- rod Cyphotilapia
		- rod Gnathochromis
		- rod Interochromis
		- rod Limnotilapia
		- rod Lobochilotes
		- rod Simochromis
		- rod Petrochromis
		- rod Pseudosimochromis
		- ?rod Tangachromis
		- rod Tropheus
	+ skupina Haplochromini
		- rod Astatoreochromis
		- rod Astatotilapia
		- rod Haplochromis
		- rod Cheilochromis
		- rod Chetia
		- rod Neochromis
		- rod Orthochromis
		- rod Paralabidochromis
		- rod Phyryngochromis
		- rod Platytaeniodus
		- rod Pseudocrenilabrus
		- rod Serranochromis
		- (-) Haplochromini z jazera Malawi
			* rod Alticorpus
			* rod Aristochromis
			* rod Aulonocara
			* rod Buccochromis
			* rod Caprichromis
			* rod Champsochromis
			* rod Chilochromis
			* rod Chilotilapia
			* rod Copadichromis
			* rod Corematodus
			* rod Ctenopharynx
			* rod Cyrtocara
			* rod Dimidiochromis
			* rod Diplotaxodon
			* rod Docimodus
			* rod Eclectochromis
			* rod Exochochromis
			* rod Fossorochromis
			* rod Hemitaeniochromis
			* rod Hemitilapia
			* rod Lethrinops
			* rod Lichnochromis
			* rod Mylochromis
			* rod Naevochromis
			* rod Nimbochromis
			* rod Placidochromis
			* rod Nyassachromis
			* rod Otopharynx
			* rod Pallidochromis
			* rod Platygnathochromis
			* rod Protomelas
			* rod Rhamphochromis
			* rod Sciaenochromis
			* rod Stigmatochromis
			* rod Taeniochromis
			* rod Taeniolethrinops
			* rod Tramitichromis
			* ?rod Trematocranus
			* rod Trematochromis
			* rod Tyrannochromis
		- (-) Mbuna z jazera Malawi
			* rod Cyathochromis
			* rod Cynotilapia
			* rod Genyochromis mento
			* rod Gephyrochromis
			* rod Iodotropheus
			* rod Labeotropheus
			* rod Labidochromis
			* rod Maylandia
			* rod Melanochromis
			* rod Petrotilapia
			* rod Pseudotropheus
		- (-) Mbuna z jazera Barombi – staršie pod Tilapiini
			* rod Konia
			* rod Myaka
			* rod Stomatepia
			* rod Pungu
	+ skupina Boulengerochromini
		- rod Boulengerochromins
	+ skupina Bathybatini
		- rod Bathybates
		- rod Hermibathes
		- rod Trematocara
	+ skupina Perissodini
		- rod Xenochromis
		- rod Perissodus
		- rod Plecodus
	+ skupina Greenwoodochromini
		- rod Greenwoodochromis
	+ skupina Benthochromini
		- rod Benthochromis
* podčeľaď Cichlinae v širšom zmysle - „americké chichlidovité"
	+ (-) Retroculinae
		- rod Retroculus
	+ (-) Cichlinae v užšom zmysle
		- rod Heterochromis
		- skupina Cichlini
			* rod Cichla
		- skupina Crenicichlini
			* rod Crenicichla
			* rod Teleocichla
	+ (-) Astronotinae
		- skupina Astronotini
			* rod cichlida (Astronotus)
		- skupina Chaetobranchini
			* rod Chaetobranchopsis
			* rod Chaetobranchus
	+ (-)Geophaginae
		- skupina Acarichthyini
			* rod Acarichthys
			* rod Guianacara
		- skupina Crenicaraini
			* rod Biotoecus
			* rod Crenicara
			* rod Dicrossus
			* rod Mazarunia
		- skupina Geophagini
			* rod cichlidka (Apistogramma)
			* rod Apistogrammoides
			* rod Biotodoma
			* rod Geophagus
			* rod Gymnogeophagus
			* rod Microgeophagus
			* rod Satanoperca
			* rod Taeniacara
	+ (-) Cichlasomatinae
		- skupina Acaroniini
			* rod Acaronia
		- skupina Cichlasomatini
			* rod Aequidens - slov. akara
			* rod Bujurquina
			* rod cichlazoma/(?)akara (Cichlasoma) – polyfyletický taxón
			* rod Cleithracara - slov. akara
			* rod Hypsophrys
			* rod Krobia
			* rod Laetacara - slov. (?)akara
			* rod Nannacara
			* rod Tahuantinsuyoa
		- skupina Heroini
			* rod Caquetaia
			* rod cichlazoma – polyfyletický taxón (pozri aj Cichlasomatini)
			* rod Heroina
			* rod Heros
			* rod Hoplarchus
			* rod Hypselecara
			* rod Mesonauta
			* rod skalár (Pterophyllum)
			* rod terčovec (Symphysodon)
			* rod Uaru
			* rod Amphilophus
			* rod Archocentrus
			* rod Astatheros
			* rod Australoheros
			* rod Herichthys
			* rod Herotilapia
			* rod Nandopsis
			* rod Neetroplus
			* rod Parachromis
			* rod Paraneetroplus
			* rod Paratheraps
			* rod Petenia
			* rod Theraps
			* rod Thorichthys
			* rod Tomocichla
			* rod Vieja

  

Medzi africké podčeľade uvádzané v starších systémoch patria: Paratilapinae Tawil (2001), Tilapiinae Hoedeman (1947), Tylochrominae Poll (1986), Heterochrominae Kullander (1998), Boulengerochrominae Tawil (2001)

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Cichlidovité**
* Spolupracuj na Wikidruhoch Wikidruhy ponúkajú informácie na tému **Cichlidovité**

Externé odkazy
--------------

* ukážka staršej systematiky amerických cichlidovitých (okolo roku 2000) Archivované 2012-01-18 na Wayback Machine